Erkebiskop Meglia drøyde med sin avreise til mai, og tok da med seg nuntiaturets arkiver. Situasjonen i Mexico var da blitt mer og mer truende; han fryktet for sitt liv, og reisen var fluktartet, via Nicaragua og Guatemala. Han var ute av landet og allerede på sin neste diplomatiske post før keiser Maximilian ble henrettet i Santiago de Querétaro av Benito Juárez i juni 1867.